
CALORE ANIMALIUM. 


UM hominis cujuſque ſanĩtas calore corporis ſui 
aucto vel imminuto ut plurimum laedatur; im- 
mo vero vita ipſa animalium a calore eorum vel omni- 
no pendeat vel ſaltem cum eo arctiſſime connectatur: 
Medici de caloris animalium cauſa anxie admodum ac 
merito quidem ſemper quaeſiverunt. An autem cau- 
ſam hujus veram adhuc invenerint, mihi in hac diſſer- 
tatione breviter inquirere placuit. Ante vero quam id 
aggrediamur, phaenomena quaedam, quae hance de ca- 
loris animalium cauſa quaeſtionem dubiam valde dif- 
ficilemque reddunt, breviſſime notanda ſunt, 


ANIMALIA quantum novimus omnia plus habent 
caloris, quam fluidum ambiens in quo naturaliter vi- 
vunt. Piſces branchiis praediti, vermes et amphibia va- 
riant quidem calore pro varietate caloris aquae vel ae- 
ris in quo vivunt, fluidumque ambiens calore parum 
ſuperare inveniuntur: ſuperant tamen aliquantulum 
ſemper, Piſces vero pulmonibus ſpirantes, inſecta 
quaedam, quadrupedes, aves, ipſeque homo, calorem 


| habent pro varietate caloris fluidi ambientis minus mu- 


tabilem, ſemperque fere hujus calore multo majorem. 
A 

In diverſis animalibus calor quidem diverſus de- 
prehenditur; in multis tamen, generis licet diverſi ad- 
modum, calor parum differens obſervatur. In reſpi- 
rantibus nempe, quae quidem calorem habent maxi- 
mum, maximeque conſtantem, calor vix decem gradi- 
bus thermometri Fahrenheitiani variare invenitur. 
Homines enim qui reſpirantium omnium minime ca- 
lent, calent ad gradus nonaginta ſeptem, dum aves qui 
maximo gaudent calore centum et ſeptem gradus vix 
ſuperare deprehenduntur, 


In animalibus vero ejuſdem generis minus adhuc 
variat calor. Quadrupes enim a quadrupede, vel avis 
ab ave vix quidem duobus vel tribus gradibus differre 
obſervatur. 


| 
IN animalibus itidem ejuſdem ſpeciei, utcunque haec 
actate, ſexu, temperamento, vel ſtatura differant, calor 
fere idem deprehenditur. 


IN individuo denique quoque, corpus totum in om- 
nibus ſui partibus aequaliter omnino calet. Neque enim 
cor ipſum nec pulmones alio quovis viſcere calidiores 
deprehenſae ſunt. Partes quidem externae utpote aeri 
frigido expoſitae internis frigidiores aliquando inveni- 
untur, eaedem vero ab aere frigido ſatis accurate mu- 

nitae non multum vel nihil omnino internis frigidiores 
deprehenduntur. 


Ex phaenomenis hiſce abunde conſtat animalia om- 
nia cauſam caloris in ſe habere; de hujuſce vero in di- 
verſis animalibus adeo ſimilis inque omni ejuſdem ani- 
malis parte adeo aequalis natura, philoſophi ac medici 
in ſententias varias et diſcrepantes omnino iverunt. 


Qyipau de ſanguinis motu quodam inteſtino mul- 
tum commentati ſunt; qualis vero ſit ille motus, an 
re quidem vera in ſanguine exiſtat vel an calori gene- 
rando ſatis idoneus ſit vix ſatis definite dixerunt. Ac- 
curate quidem magis et cum quadam veri ſpecie vir or- 
natiſſimus Joa NN ESSTEVENSoN aliique motum illum 
inteſtinum qui ſanguinis putredinem comitatur animali- 
um caloris cauſam eſſe aſſeverarunt. Putreſcentia enim 
caloris nonnihil plerumque generant animaliumque 
ſanguinem in putredinem perpetuo vergere conſentiunt 
jam omnes. Veruntamen an ſanguinis putredo ſit vera 
caloris ejus cauſa merito adhuc dubitandum eſt, Flui- 
da enim putreſcentia quantum novimus omnia calorem 
magnum nunquam generant, ſemper ſaltem illo qui in 
animalibus quibuſdam generatur multo minorem. So- 
lidiora etiam quae lente putreſcunt parum omnino ca- 
loris concipiunt. Fluida autem vivi animalis lente ad- 

modum putreſcunt, calorique ideo generando mini- 
me idonea videntur. Corpora porro ipſa animalium 
poſt mortem in putredinem ruentia calorem vix nota- 
bilem quidem generant, ſemper certe illo qui in vivo ob- 
ſervabatur minorem. 


SAT1s jam ex hiſce patet animalium calorem a pu- 
tredine humorum ſola non pendere. Quanquam vero 
in fluidis putreſcentibus non motis calor notabilis non 
generetur, dicet tamen fortaſſe aliquis in iisdem ut in 
vivo animali fit motis, calorem ſatis magnum excitari 
poſſe, et majorem forte illo qui in fluido non putreſ- 
cente naſci potuerit. Verum ne hoc quidem proba- 
bile videtur. Etenim nullum novimus exemplum ubi 
calor fluidi putreſcentis motu ejus quocunque auge- 
tur. In homine porro calor pro putredinis ratione mi- 
nime ſemper augeri videtur. In ſcorbuto enim humores 
longe praeter modum putreſcunt, at niſi febris ſimul ad- 
ſit, calor naturalis aut vix aut ne vix quidem augetur. In 
febribus inflammatoriis calor quidem multum ; putre- 
do vero humorum parum omnino augetur: contra in 
febribus quae ob putredinem humorum auctam putri- 
dae vocantur, calor non modo non multum augetur, 
verum in quibuſdam etiam infra gradum naturalem con- 
ſiſtere deprehenditur. 

Qv1Bus ex omnibus colligi poteſt humorum pu- 
tredinem parum vel nihil omnino ad animalium calo- 
rem conferre, et quidem pauci admodum illi opinioni 
jam aſſentiunt. Plerique ex phyſiologis motui ſangui- 
nis ſoli calorem ejus potius aſcribunt. Vident nempe 
in exercitatis et febricitantibus, motu ut videtur ſan- 
guinis aucto, calorem magnopere augeri, in quieſcenti- 
bus contra animoque deficientibus calorem plurimum 
imminui, et ceſſante denique poſt mortem ſanguinis 
motu calorem itidem prorſus extingui obſervant. Ex 
quibus quidem clare fatis apparet calorem a motibus 
qui in vivis animalibus perpetuo fiunt quodammodo 
pendere; quomodo autem hi motus calorem generant 
multum inter ſe diſſentiunt medici. 


Qu1Dam calorem ex ſanguinis particularum in ſe 
mutuo attritu oriri cenſent. At non fatis vera videtur 
haec ſententia; nam nullum fere fluidum quantumvis 


concuſſum vel agitatum caleſcere invenitur. Lac qui- 


dem quod fluidum eſt animale agitatione aliquatenus 
incaleſcit. Hic vero fermentatio quaedam, partiumque 
mixti ſeparatio locum habent, quales in animalium 
ſanguine minime obſervantur. 


PL ERIsquR igitur animalium calorem frictu ſan- 
guinis in vaſa potius generari placuit; de hujuſce vero 
B 

celeberrimi quidem dogmatis veritate merito adhuc du- 
bitandum, Calor enim a frictione corporum tantum- 
tummodo ſolidorum, ſiccorum, aſperorum, durorum 
ac reſiſtentium in ſe invicem attritorum oriri obſerva- 
tur, at ſi humoris aliquid interveniat ne minimum qui- 
dem caloris frictu generari poteſt. A fluidorum igi- 
tur ad vaſa mollia, humida, laevia, et flexibilia at- 
tritu calorem naſci haudquaquam expectandum. Ne- 
que quidem fluidi cujuſvis in ſolida quaecunque 
frictu calorem generatum fuiſſe ullo adhuc experi- 
mento compertum eſt. Dicunt quidem globulum 
ferreum e tormento exploſum frictione in aerem in- 
caleſcere; cum enim vaſtum emenſus fuerit ſpatium, 
ad terramque conciderit calere invenitur. At enim 
tum calore pulveris inflammati quo exploſus fuerat, 
tum attritu ad latera tormenti globum caluiſſe neceſſe 
eſt, cumque per aerem iter ſatis longum fecerit, an plus 
minuſve quam cum e tormento mox exierat caloris ha- 
beat, experimento nondum patefactum eſt. Quanquam 
vero in hoc unico exemplo inventum fuerit, corpus 
ſolidiſſimum per fluidum claſticum motu valde veloci 
raptum, quodammodo incaluiſſe, in corporibus tamen 
animalium, ubi ſolida multo ſunt molliora, motuſque 
multo tardior, idem evenire minime putandum. 


IN hac ſententia confirmanda atque illuſtranda mul- 

tum nuper elaboravit vir eximii ingenii GzoRG1vUs 
MARTIN. Poſito enim calorem attritu ſanguinis in 
vaſa generari caloris in omni corporis parte aequalis ra- 
tionem reddere conatus eſt, quoniamque hanc rem ſe 
bene confeciſſe putat, nihil dubitat quin ſatis vera fit 
politio. Sed theoria ejus pluribus adhue difficultatibus 
laborat. Primo enim calorem attritu corporum geni- 
tum in ccleritatis qua corpora in ſe invicem moventur, 
ſimulque ſuperficiei qua ad ſe mutuo applicantur rati- 
one eſſe ponit. Hanc autem poſitionem admittere 
vix poſſumus: Experimento enim probatum eſt, ſi cor- 
pora dura et aſpera vi ſatis magna vel ſi corpora mol- 
liora aliquanto ac laeviora velocitate ſatis magna in ſe 
invicem atterantur, utcunque parva vel anguſta fuerit 
ſuperficies qua ſe mutuo contingant, calorem ſatis mag- 
num elici poſſe. Cum vero corpora non dura valde 
ct aſpera vi parva ct praeſertim velocitate parva in ſe 
invicem moventur, quantumvis amplificetur ſuperficies 
qua ſe contingant, calor notabilis non generatur. Ca- 
lorem ergo frictu generatum in celeritatis eſſe unaque 
ſuperſiciei ratione concedi nullo modo poteſt. Ne- 
que quidem, ut vult clariſſimus Ma RTIN, amplifica- 
tio ſuperficiei quaecunque celeritatem valde imminu- 
tam compenſare poteſt. 


Secundo poſito calorem attritu genitum in ſuperſi- 

ciei eſſe celeritatiſque ſimul ratione demonſtrare mo- 
litus eſt, ſanguinem in corpore humano per vaſa ra- 
mificata ita diſtribui, ut ſuperficies qua ad vaſa applica- 
tur eadem ſemper qua minuitur ejus celeritas ratione 
amplificetur, Sed neque hanc rem feliciter ut mihi 
quidem videtur, confecit. Nam vaſorum menſuris, 
fallaciſſimae omnino rei, nimium fiſus eſt. Arterias 
in vivo animali metiri non licet; quoniamque in mor- 
tuo contrahuntur ac diametro imminuuntur, antequam 
quivis eas metiri poteſt, injectione iterum repleantur 
oportet, At vero neque vim cordis qua vaſa in vivo 
impleri ſolebant adhibere novit anatomicus, nec cum 
vim ſatis magnam adhibuerit, poteſt quiſquam vel ſo- 
lertiſſimus quidem efficere, ut vaſa omnia eadem, qua 
corde ſolebant, ratione dilatentur. Vaſorum enim den- 
ſitas, diſtantia a loco primum injecto, ſanguinis elo- 
tio, emollitio partium, frigus, putredo, morbus deni- 
que praegreſſus, haec quidem omnia injectionis aequa- 
litatem variare multumque turbare poſſunt. Ex men- 
ſuris ideo vaſorum in mortuis arte repletorum, de eo- 
rundem in vivis menſuris nihil quicquam certi col- 
ligi poteſt. Menſuris quidem, quas vir nobiliſſimus at 
theoreticus omnino KEIL Ius, vel ipſe acutiſſimus 
MARTIN ex vaſis injectis deſumpſit, parum certe fi- 
dendum eſt; multoque minus adhuc illis, quas ex ce- 
leberrimorum quidem anatomicorum EUsTACHII et 

Rusch tabulis ſumpſit, credendum eſt: in haſce 
enim tum anatomici, tum pictoris, tum chalcographi 
errores plurimae irrepſiſſe poſſunt. Quid? quod men- 
ſurae ipſae non eandem ubique inter truncos et ramos 
vaſorum exprimunt rationem, quoniam vero varictates 
non magnae obſervantur, eas anatomici, pictoris, vel 
menſurantis erroribus attribuit ingenioſus MARTIN. 
At temere admodum, ut mihi quidem videtur, facit, 
nam donec in corporibus pluribus et a diverſis anato- 
micis menſurae illae examinatae fuerint, dubium om- 
nino erit, an varictates, quas oſtendunt menſurae, va- 
rietates ſint revera exiſtentes, an erroribus modo dic- 
tis tribuendae. Ex quibus omnibus patet, omnia illa 
quae vaſorum menſuris ſuperſtruxit clariſſimus Ma R- 
TIN, vel penitus corruere, vel ſaltem fundamento in- 
firmiſſimo inniti. 


Fac autem capacitatem ramorum conjunctam, eam 
ubique ad capacitatem trunci, quam vult, rationem ha- 
bere, innumerabilia tamen ſunt loca, ubi in ramos 
inaequales dividuntur trunci, eoque fit, ut vaſa eadem 
capacitate varie a corde diſtent; ſitque quamvis in hiſce 
omnibus aequalis ſuperficies, tamen eandem eſſe ſan- 
guinis velocitatem, nemo certe dixerit, ideoque ni 
aorta in ramos aequales divideretur, aequaliterque mi- 
nueretur eorum capacitas, frictio aequalis eſſe nullo 


C 

modo poſſet, ita in diverſis ſyſtematis partibus inaequa- 
lis fit attritus neceſſe eſt, quoniamque in omni parte 


idem eſt calor, eum ex frictu hoc inaequali haud pen- 
dere merito colligimus. 


_ - Pays10L0G1 quidam, dubitantes calorem a fluidi 
in ſolidum frictu oriri poſſe, in vaſis tantum minoribus, 
calorem generari cenſent ; quippe in quibus, ſolidac 
fanguinis particulae ſingulae lateribus complectuntur, 
adque illa atteruntur: frictione igitur ſolidi quaſi in 
ſolidum calorem hic generari volunt. Verum in ani- 
malium ſanguine, an revera ſint particulae ſolidae adeo 
magnaeut ſolitariae ſemper ac ſingulae per vaſa minima 
tranſeant, omnino dubitandum. Globuli illi rubri, qui 
vulgo hic aſſumuntur, in minores forte diviſibiles ſunt: 
molles certe ſunt et vaſa ipſa admodum flexibilia, et 
tum globuli hi, interiorque vaſorum tunica, adeo lacvis 
ſunt fuperficiei, tum velocitas, qua in vaſis minoribus 
movetur ſanguis, adeo parva eſt, ut hic certe ne mini- 
mum quidem caloris frictu ejus generari poſſit. 

In pulmonibus denique naſci calorem celeberrimis 
quibuſdam viris viſum eſt. Animalia enim reſpirantia 
maximo gaudent calore; calorem etiam pro fluidi am- 
bientis viciſſitudinibus minus mutabilem habent. Im- 
mo piſces reſpirantes eundem fere, quem animalia ter- 
reſtria poſſident calorem. Animalia denique reſpirati- 

onĩs organis ſuppeditata, dum in en ni as. 


remque non reſpirant, calore externo ad calorem vi- 
tamque ſuam ſuſtentandam omnino indigent. Speciofa 
haec quidem videntur, animum vero haud fatis explent. 


Piſces enim, qui acre non fruuntur, caloris aliquid ge- 


nerant; reſpiratio ergo calori generando non prorſus 
neceſſaria eſt. Calor quidem maximus cum reſpirati- 
one connecti videtur, hanc autem illius cauſam eſſe, 
ex eo effici nullo pacto poteſt. Pullus etiam dum in 
ovo includitur plurimum generat caloris, etenim calorem 
ſuum, abſente matre, aliquandiu conſervare valet, imo 
tamdiu, ut ovum omni caloris principio expers, intra id 
tempus omnino frigeſceret, hoc eum vi ſua vitali facere 
ait ingenioſiſſimus REAUMuR. Etſi vero per fe ca- 
lorem ſuum non diu retinere poſſit, id tamen, non reſpi- 
rationis defectui, verum corporis vix adhuc formati im- 
perfectioni, potius aſcribendum eſt. Ubi enim ab ovo 
excluditur pullus, calore externo, donec perfecta ſatis 
ac valida facta fuerint organa, etiamnum foveri requi- 
rit. Animalium denique calorem in pulmonibus eo- 
rum imprimis oriri concedere vix poſſumus; cum in 
pulmone vena pulmonali, vel corde ſiniſtro calor 
nihilo quam in extremitatibus, vena cava vel corde 
dextro major inveniatur. 


Quontam jam fatis apparet animalium calorem 

in pulmonibus non generari, haud opus erit, poſitio- 
nibus illis, quibus caloris in pulmonibus ortum expli- 
care conati ſunt, refellendis diu immorari. Quidam 
acidum quodam aeris in pulmonibus in ſanguinem re- 
cipi, eumque calefacere aſſcverant, ſed neque acidi hu- 
juſce natura ſatis explicatur, nec ejus in acre exiſten- 
tia, vel ſaltem in pulmonibus abſorptio dilucide plane- 
que probatur. | 


| AL1t calorem ex ſanguinis attritu in pulmonibus 
oriri dicunt, affirmantque celeritatem ejus majorem 
eſſe in 1is quam in alia quavis corporis parte, quod qui- 
dem in dubium vocari poteſt. Dicunt illi quidem, dato 
tempore, tantum ſanguinis tranſire per pulmones, 
quantum per univerſum corpus humanum, aſt pulmo- 
num vaſa caeteris minora ſunt, itaque major fit in his 
ſanguinis velocitas neceſſe eſt, verum id quidem, at non 
ex eo tamen patet ſanguinis celeritatem majorem eſſe 
in pulmonibus quam in aliis quibuſdam ſyſtematis par- 
tibus. Arteriae pulmonalis et aortae eaedem fere ſunt 
capacitates, eademque pariter ſit in iis ſanguinis velo- 
citas neceſle eſt, fieri profecto nequit ut ſanguis majore 
in pulmonibus, quam in primis maximiſque aortae ra- 
mis velocitate impellatur, celerius quidem in capilla- 
ribus pulmonum vaſis, quam in minutiſſimis aortae 
ramis promoveri videtur; pulmones vero organum eſſe 

ad calorem generandum ſpeciatim accommodatum ex 
eo colligi nequit; quin etiam omnia quae friftioni ſupra 
objecta ſunt huic obſtant opinioni. | 


PERPENDIMUS jam omnes de caloris animalium 
cauſa ſententias ; conſtatque eas admodum dubias eſ- 
ſe, ne dicam falſas. Id quidem ſolum in hac re cer- 
tum efle videtur, calorem cum motibus qui in corpore 
fiunt quodammodo connecti, quoniamque ſanguinis 
motus cum motibus aliis vitalibus fere ſemper con- 
junctus fit, eum caloris cauſam eſſe colligitur. At per- 
peram, credo, hoc factum eſt, erroribuſque plurimis 
occaſionem praebuit. Nam motus ſanguinis, immu- 
tato corporis calore, ſaepe, ut mihi quidem videtur, 
mutatur; et calor contra ſaepe mutatur dum ſanguinis 
motus idem manet. Pueris enim pulſus frequentior 
quam adultis, calor autem idem vel minor eſt. In a- 
dultis diverſae ſtaturae plurimum variat pulſus, calor ve- 
ro minime. In aegris quibuſdam magnum ſimul et fre- 
quentem pulſum, ſine ullo vel minimo caloris augmi- 
ne ſe animadvertiſſe dicit celeberrimus ScHWwENCKE. 
Sub febris intermittentis acceſſione, quando frequens 
quidem at parvus ſimul ac debilis eſt pulſus, calorem 
gradum naturalem ſuperantem, in ſeipſo inveniebat ac- 
curatiſſimus MARTIN. In torpidis paralyticorum 
membris calor ſaepe imminuitur dum pulſus idem ma- 

net. In hyſtericis denique partes externas ſine ulla 
pulſus variatione ſubito refrigerari, vir in primis exi- 
mius SYDENHAM facpe obſervavit © quod non ra- 
„ ro, ait, notabilis quacdam externarum partium re- 
& frigeratio, ſymptomatibus his omnibus viam quaſi 
ſternit, et plerumque non niſi paroxyſmo finito de- 
& pellitur: quam quidem refrigerationem haud ſemel 
ce iſti fere, qua rigent cadavera, parem comperi, pulſu 


* nihilominus recte ſe habente.“ 


CLARE ex hiſce patet animalium calorem a ſan- 
guinis motu non omnino pendere, et ex phaenomenis 
modo recenſitis ſuſpicari licet eum a motu fluidi, quod 
in vivi animalis nervis fibriſque motricibus, perpetuo 
oſcillat, quodammodo pendere. Calor certe externus, 
dum animalia hieme torpentia ad motum vitamque re- 
vocat, id primum efficit, fluidi hujuſce in cordis ac va- 
ſorum fibris motricibus motum renovando, quo flui- 
ditas ſanguini redditur, ejuſque demum motus per va- 
ſa redintegratur. Frigus etiam ſaevum dum animal 
quodcunque necat, id primum facit, fluidi nervoſi mo- 
tum coercendo, ſtuporem et ſomnum inducendo, inde 
rigeſcunt membra ſtagnantque humores. Hinc fluidi 
nervoſi cum calore nexus ſatis, ut opinor, conſtat, et 
forte fluidum hocce generis eſt ejuſdem vel ſaltem val- 
de analogi illi fluido ex cujus oſcillationibus calor in 

omni corpore pendet. At ſubtilem admodum ac dif- 
ficilem omnino theoriam hic tango, et mihi quidem 
tetigiſſe ſufficiat. Quae hactenus a medicis in medium 
allata ſunt animum haud explere ſupra oftendi; aliud 
igitur quoddam ad phaenomena ſolvenda magis aptum 
excogitandum erat. Quid forte id efficere poſſit bre- 
viter indicavi; ſi conatum meum benigne acceperint 
praeceptores mei humaniſſimi, quod maxime volebam, 
habuero. 

